Man vas vir moord op Pta-studentŉ 24-jarige man is in hegtenis geneem vir die moord op ŉ student uit Engeland wat in Pretoria studeer het. Die liggaam van ŉ 24-jarige vrou, wat aan die Tshwane Universiteit van Tegnologie (TUT) studeer het, is oor die naweek op ŉ kleinhoewe in Boschkop gevind. Volgens ŉ polisiewoordvoerder het die student en die man glo uitgegaan. Die man moet Maandag in die hof in Cullinan verskyn op aanklag van moord. Dit man het glo sy betrokkenheid tot die moord erken en ook bevestig dat hy en sy vriendin glo ŉ rusie gehad het. Daar is bewyse in sy voertuig en kamer gevind wat hom met die moord verbind.